section_heading: U hrvatskoj književnosti
paragraph_text: Grgur Urlić-Ivanović piše opširnije o Testimosu u djelu Davni Šinod, putopisu kroz Petrovo polje, te u pjesmi Tutim Dalmatinski i Rimljani pod Promonom za časopis Slovinac. U Davnom Šinodu Urlić-Ivanović piše kako je protiv Rimljana na prostoru Promone i Sinotija ratovao vojskovođa Tutim (Theutymius) te da je on porazio rimskog vojskovođu Gabina (Aulo Gabinije). Također naziva Sinotion (područje Baline glavice u današnjim Umljanovićima) kao "tvrdo utočište Dalmatinske slobode, i sjedalištem kršne junačine Tutima". Prema narodnoj predaji, zapisanoj u Davnom Šinodu, rimski car August je bio ranjen kod Setovije te je tumarao tri dana i tri noći bježeći pred Tutimom dok nije došao k moru. Tamo skupi silnu vojsku i krene opsjedati Tutima u njegovom gradu Šinodu. Tutim se hrabro obranio i odbijao neprijatelja dok se jedne večeri Rimljani nisu probili kroz podzemne hodnike ispod grada, zauzeli grad i pogubili 12000 muškaraca i žena. Tutim je sakupio ostatak svoje vojske i napao carev tabor izvan grada te poginuo u borbi. Njegovo tijelo je pokopano 17 stopa pod zemljom negdje u Petrovom polju.<ref>Grgur Urlić-Ivanović, Davni Šinod, 1878.